section_heading: Predstavnici pravca
paragraph_text: Autori i danas dvoje oko toga koji bi sastav odredio i definirao kategoriju thrash metala, pritom uglavnom zbog sklonosti okultnim i eksplicitnim tektovima, navodeći Black Sabbath, iako je thrash metal nastao mnogo godina nakon osnivanja Black Sabbatha. Kao reprezentativni predstavnici pravca često su neopravdano izdvajani pripadnici famozne "četvorke": Metallica, Slayer, Megadeth i Anthrax, koji su sredinom 1980-ih i početkom 1990-ih godina, zbog jakog utjecaja MTV-a, postali iznimno komercijalni, no na svom početku su bili vrlo važni za thrash. Unatoč tome, po stavovima većine ljubitelja žanra, jezgra thrash metala bila je i ostala u Bay Area sceni (Exodus, Testament, Heathen), te sastavi poput Nuclear Assault, Overkilla, Sadus, Sabbat, Vio-lence, Dark Angel, Sepultura, Darkstar, Sodom, Kreator, i drugi.